Diari Oficial de la Generalitat Valenciana


Sumari del DOGV 6736, del 16-03-2012 (2012/2719)

Resolució de 2 de març de 2012, de la Conselleria d'Infraestructures, Territori i Medi Ambient, per la qual es renuncia a la subscripció del contracte "d'Informes tecnicojurídics per a autoritzacions, sancions i regularitzacions d'instal·lacions aeroportuàries a la Comunitat Valenciana". Expedient núm. 2010/11/0261.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/2719


Data del document
:   02-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 2 de març de 2012, de la Conselleria d'Infraestructures, Territori i Medi Ambient, per la qual es renuncia a la subscripció del contracte "d'Informes tecnicojurídics per a autoritzacions, sancions i regularitzacions d'instal·lacions aeroportuàries a la Comunitat Valenciana". Expedient núm. 2010/11/0261. [2012/2719]  
Vista la documentació que es troba en l'expedient de referència l'objecte del qual és «informes tecnicojurídics per a autoritzacions, sancions i regularitzacions d'instal·lacions aeroportuàries a la Comunitat Valenciana» i de conformitat amb els següents   
  
Antecedents de fet:  
1. En data 31 d'octubre de 2011, la consellera d'Infraestructures, Territori i Medi Ambient va aprovar l'expedient de contractació de referència, juntament amb el seu gasto corresponent, pel qual es va disposar l'obertura d'un procediment obert per a l'adjudicació d'un contracte de servicis.  
2. Com a conseqüència de l'anterior, es va iniciar el procediment de licitació que, no obstant això, no va arribar a la fase d'obertura d'ofertes econòmiques.  
3. En data 24 de febrer de 2012, el director general de Transports i Logística proposa renunciar a la subscripció del contracte en qüestió basant-se en els motius següents:  
«Com a conseqüència de la reorganització de l'administració, produïda en virtut del Decret del Consell 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, s'ha produït una reorganització dels mitjans materials i personals, de manera que l'actual Subdirecció General de Ports, Aeroports i Costes ha incrementat els seus mitjans propis i així han decaigut els motius pels quals es va proposar la contractació de l'expedient de referència.  
Ateses les referides circumstàncies, així com l'actual situació econòmica, en què la reducció d'ingressos pressupostaris de l'administració del Consell fa necessari reconsiderar les prioritats en l'execució i contenció del gasto públic, es considera oportú renunciar al contracte.»  
  
  
Fonaments de dret:  
1. L'article 194 de la Llei 30/2007, de 30 d'octubre, de Contractes del Sector Públic, establix que «l'òrgan de contractació detenta la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta».  
2. L'article 139 de l'esmentada Llei 30/2007 establix al punt primer que per al cas en què l'òrgan de contractació renuncie a subscriure un contracte per al qual haja efectuat la corresponent convocatòria, ho notificarà als candidats o licitadors i informarà també la Comissió Europea quan el contracte haja sigut anunciat en el Diari Oficial de la Unió Europea.  
3. En este mateix article, al punt segon, s'establix que la renúncia a la subscripció del contracte només podrà ser acordat per l'òrgan de contractació abans de l'adjudicació, compensant els candidats o licitadors pels gastos en què hagen incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I al punt tercer s'afig que només es podrà renunciar a la subscripció del contracte per raons d'interés públic degudament justificades en l'expedient.   
5. La consellera d'Infraestructures, Territori i Medi Ambient és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell, així com en l'article 5.1 del Reglament Orgànic i Funcional de la Conselleria d'Infraestructures, Territori i Medi Ambient, aprovat pel Decret 112/2011, del Consell.  
Vistos els preceptes legals i la resta de disposicions de general i pertinent aplicació, resolc:  
Primer  
Aprovar la renúncia de la subscripció del contracte «d'Informes tecnicojurídics per a autoritzacions, sancions i regularitzacions d'instal·lacions aeroportuàries a la Comunitat Valenciana» pels motius exposats anteriorment.  
  
Segon  
Notificar esta renúncia als licitadors, així com ordenar la seua publicació en el Diari Oficial de la Comunitat Valenciana, en el Diari Oficial de la Unió Europea, en el Butlletí Oficial de l'Estat, en el Perfil del contractant de la Conselleria d'Infraestructures, Territori i Medi Ambient i en la Plataforma de contractació de la Generalitat.  
  
Contra la present resolució, que esgota la via administrativa, podrà interposar-s'hi un recurs potestatiu de reposició davant de la consellera en el termini d'un mes, comptat des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos comptats des de l'endemà de la seua notificació, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que puga exercir-se qualsevol altre recurs que es crega oportú.   
  
València, 2 de març de 2012.- La consellera: Isabel Bonig Trigueros.